ועדת העבודה, הרווחה והבריאות, כנסת 15, פרוטוקול מספר 358, 2001-07-24 09:15

דוד טל: אני רוצה לומר מספר מלים בטרם נסיים את הישיבה.

דוד טל: אתמול קיבלתי בתחילה ברמז ולאחר מכן התייעצתי עם היועצת המשפטית של הוועדה ועם עוד יועצים משפטיים אחרים כדי לדעת האם יש לנו סמכויות או אין לנו סמכויות.

דוד טל: בסופו של דבר אני רוצה לומר שאני מקבל את חוות דעתה של היועצת המשפטית של הוועדה שקבעה - גם אם היה מישהו שאמר שאולי כן יש לנו סמכויות – שזה לא בסמכות הוועדה.

דוד טל: אני לא רוצה שבשום צורה ואופן ייראה כאילו הוועדה מנסה לחטוף כאן משהו מה עוד שאין לנו כאן

דוד טל: מעמד משום שבסעיף 11 נאמר שבעצם הרכב המועצה ודרך הקמתה ייקבעו לאחר התייעצות עם ועדת העבודה והרווחה.

דוד טל: היות שכל הסיפור הזה הוא רק בהתייעצות עם הוועדה, אנחנו בעצם לא אמורים לאשר ולא אמורים להצביע.

דוד טל: אם היועצת המשפטית הייתה אומרת שזה בסמכותה של הוועדה, הייתי יושב ודן בנושא הזה כשלאחר מכן זה היה הולך לשר הממונה שיעשה כאוות נפשו.

דוד טל: אבל היות שחלה כאן

דוד טל: רק חובת התייעצות ומאחר שיש כאן ייעוץ משפטי שאומר לי שזה לא בסמכותנו לדון בנושא הזה, אני לא אדון בזה.

דוד טל: קראתי ודיברתי עם כמה אנשים ובאופן כללי אני רוצה לומר שאני לא מאושר ממה שקורה בביטוח לאומי בשבועיים-שלושה אחרונים.

דוד טל: לתומי סברתי שהמשרד הזה הוא אולי אחד המשרדים הטובים במדינה ושהוא מתנהל בצורה הטובה ביותר, אבל לצערי יותר ויותר נשמעים שם קולות שחלקם כנראה מבוססים ואולי חלקם לא.

דוד טל: חשבתי לתומי בשבוע שעבר להיכנס לעובי הקורה ולזמן דיון דחוף בנושא הזה אבל לאחר שהסתבר לי שנציבות שירות המדינה נכנסה לעובי הקורה, בינתיים אני מאפשר לנציבות לבצע את עבודתה היא.

דוד טל: בכל מקרה ועדת העבודה, הרווחה והבריאות לא תרד מהנושא הזה גם לאחר בדיקת נציבות שירות המדינה.

דוד טל: אני חושב שאולי טעינו כשסברנו שהכל שם הולך למישרין ולכן בשנתיים האחרונות לא דנו בוועדה בביטוח הלאומי אף לא פעם אחת וזאת מתוך הבנה שהכל שם מתנהל למישרין, אבל אני רואה שאולי לא זה המצב ולכן אני חושב שבמושב הבא הוועדה תדון במוסד החשוב הזה יותר מאשר ארבע פעמים וזאת גם כדי להיכנס לעובי הקורה, כולל אם צריך לעשות ביקור וסיור של חברי הוועדה במקום כדי שיראו איך הדברים מתנהלים.

דוד טל: אני אומר את זה בהמשך לכך שהסתבר לי לצערי, ואולי הייתי צריך לדעת על כך, דרך וצורת עבודת המועצה והוועדות.

דוד טל: לעצם התקנות של הביטוח הלאומי, אנחנו עוד לא נתקן אותן ולא נדון בהן, אבל הייתי רוצה לומר כמה דברים שאני חושב שבכל אופן צריך לומר אותם גם כדי יהיו בפרוטוקול וגם כדי שאנשי המוסד לביטוח לאומי ייקחו אותם לתשומת לבם ובכלל זה המועצה, הוועדות, המנכ"ל, השר ולאחר מכן זה ירד למנהלי האגפים על פי המצב הנוהג היום רבים מחברי מועצת המוסד לביטוח לאומי אינם חברים באף ועדה מוועדותיה ואילו מעטים חברים בוועדות רבות.

דוד טל: מצב זה לדעתי אינו תקין.

דוד טל: יתרה מזאת, מאחר שהחלק הארי של עבודת המועצה נעשה בוועדות ובוועדות המשנה, הרי שרבים מחברי המועצה אינם זוכים לביטוי כלשהו בעבודתה.

דוד טל: מאידך, יש כאלה שאינם חברי מועצה והם חברים במספר רב של ועדות מועדות המועצה ונוצר מצב בלתי תקין שבו לאלה שאינם חברי מועצה יש השפעה רבה בהרבה על זו של חברי המועצה.

דוד טל: יצוין כי הרציונאל לתת אפשרות למנות מי שאינו חבר מועצה לוועדה מועדותיה הוא הרצון ליהנות ממומחיות רבה של אנשים מסוימים בתחומים מסוימים מוגדרים.

דוד טל: רציונאל זה היה צריך להוביל מצב בו מומחה מתחום מסוים יהיה חבר הוועדה העוסקת בתחום זה, אך לא בוועדות אחרות.

דוד טל: ליקוי נוסף הוא הוראה בתקנון הקובעת כי רק החלטות פה אחד של ועדה מועדות המועצה נחשבת כהחלטת מועצה והסדר זה מאפשר לכל אחד מחברי הוועדה לשתק למעשה את פעילות הוועדות.

דוד טל: אני חושב שהדבר הזה טעון תיקון.

דוד טל: על פי המצב הנוהג כיום גם אין מגבלה על הרכבן של הוועדות ועל הייצוג הניתן בהן לגופים השונים המרכיבים את המועצה.

דוד טל: מן הראוי כי המועצה תיתן את דעתה על האמור לעיל ותשנה את תקנונה באופן שיקבע כי כל חברי המועצה יהיו חברים בוועדות ומספר חברי הוועדות יוגבל ובכך ישופר תפקודן של הוועדות.

דוד טל: יוגבל מספר הוועדות בהן יוכלו להיות חברים חברי המועצה ואילו מי שאינו חבר מועצה יוכל להיות חבר בוועדה אחת העוסקת בתחום מומחיותו.

דוד טל: בנוסף ראוי כי המועצה תשקול לתקן את תקנונה באופן שייתן תוקף גם להחלטות ועדה שאינן פה אחד כפי שמקובל בכל הגופים הציבוריים האחרים.

דוד טל: היושב-ראש אמר את דברו ולכן אנחנו לא נקיים דיון.

דוד טל: לכן אני מעביר את כל הנושא הזה לשר שיחליט מה שהוא רוצה לעשות בנושא הזה.

דוד טל: אם אתם רוצים שנדון בזה, תקנו את החוק כך שנוכל לדון בנושא הזה.

דוד טל: תודה רבה.